Asimlandu Wedale Lephalamende Ukuloba Isisekelo Sombuso Kungela Kuphatheka Kukazulu
Linhlanganiso ithi isivumelwano phakathi kweZanu PF leMDC asinikezi uzulu ithuba lokuphatheka ngokugcweleyo kuhlelo lokuloba isisekelo 
Umhlangano womanyano wamazweomhlaba oweUnited Nations General Assembly, oqhutshelwa eNew York, eMelikausungulwe lamuhla okusemthethweni. Inkokheli yamazwe angamalunga iqalile ukwethula amazwingendaba ezitshiyeneyo eziphatha umhlaba jikelele ikakhulu ubuyangalezentuthuko. Abanye babakhokheli beAfrica abakhulume lamuhla nguMongameliJakaya Kikwete owe Tanzania kanye loMongameli Ellen Johnson Sirleaf oweLiberia. Bobabili bakhulume ngodaba lweZimbabwe kumibiko yabo,betshayela ihlombe inkokheli yeZanu PF ngokulobelana isivumelwano sokubumbauhulumende womanyano lamacele womabili eMDC. Bobabili batshayele njalo ihlombe obenguMongameliweSouth Africa uMnu Thabo Mbeki ngokuqhuba inkulumo phakathi kwamabandla la. Baphinde bakhuthaza inkokheli yeMDC leZanu PF ukuthi isebenzelane ukulungisisaindubo ezibhekane lelizwe. Limbiko iza ngesikhathi kulokhe kungakabi lokuvumelanaphezu kodaba lokwabelana izikhundla phakathi kweZanu PF leMDC. Sokumelelwe uMongameliMugabe, yena okhangelelwe ukukhuluma kusasa kumbe ngolweSine emhlanganweniweUnited Nations lo, ukuthi aphindele ekhaya aqalise inkulumo lenkokheli yeMDC. Kusenjalo, inhlanganisoekhankasela isisekelo sombuso esitsha elizweni iNational ConstitutionalAssembly (NCA) lamuhla yazise ukuthi ayisekeli okumunyetwe yisivumelwano seMDCleZanu PF mayelana lokulotshwa kwesisekelo esitsha. I NCA yazise lokhu eHarareemhlanganweni lentathelizindaba lamuhla. UMnu Busani Ncube yisiphathamandlaseNCA. UNcube utshele uNtungamili NkomoweStudio 7 ukuthi bayasisola kakhulu isivumelwano lesi ngoba sinikeza idalelephalamande umthwalo wokukhokhela ukulotshwa kwalesi sisekelo, pambi kukazulu.